Kamu bisa jelasin ke aku soal Herpetologi dalam bahasa melayu?

Herpetologi merupakan cabang zoologi yang berkenaan dengan kajian amfibia (katak, kodok, salamander, niut dsb.) dan reptilia ( ular, cicak, biawak, kura-kura, penyu, buaya, dsb.). Batrakologi merupakan satu cabang herpetologi yang berkenaan dengan kajian amfibia sahaja.

Herpetologi bermanfaat kepada manusia menerusi kajian terhadap peranan amfibia dan reptilia dalam ekologi sejagat, terutama sekali kerana amfibia lazimnya amat peka kepada perubahan dalam persekitaran, dan oleh itu memberi manusia amaran yang nyata akan sedang berlangsungnya perubahan besar. Sesetengah toksin dan bisa hasilan reptilia dan amfibia adalah berguna untuk perubatan manusia. Kini, sesetengah bisa ular telah digunakan untuk mencipta anti-pembeku untuk tujuan merawat pesakit angin ahmar dan serangan jantung.

Istilah "herpetologi" berasal dari bahasa Yunani: ἑρπετόν, herpeton, "binatang merangkak" dan , -logia.. Pada zaman dahulu, reptilia dan amfibia digolongkan dalam kelas yang sama iaitu "herpetilia" menurut pengelasan haiwan oleh Linnaeus. Terdapat lebih daripada 6700 spesies amfibia dan lebih daripada 9000 spesies reptilia. Biarpun tidak lagi relevan berdasarkan taksonomi moden, namun istilah "herpetilia" masih dikekalkan dalam istilah herpetologi dan herpetokultur iaitu penternakan dan pembiakbakaan reptilia dan amfibia.